คือวันที20มี.ค 63 ได้มีเพศสัมพันธ์แบบไม่ป้องกัน แล้วเดือนมี.ค ประจำเดือนไม่มา แล้วคิดว่าไปซื้อที่ตรวจครรภ์มาดีกว่า ผลปรากฎว่าเช้าวันที่ 4เม.ย 63 ตรวจ แต่ในกล่องที่ตรวจเขียนว่า ***หยดปัสสาวะลงในหลุมทดลอบ 3หยดช้าๆ โดยให้หยดแรกซึมก่อน จึงหยดปัสสาวะหยดต่อไป ***วางชุดทดสอบไว้ประมาน 1-3นาที จึงอ่านผลทดสอบจากช่องอ่านผล พอดูก้พบว่าขึ้น 1ขีด แต่พอทิ้งไว้5-15นาที พบว่าขึ้นสองขีด แบบนี้จะท้ไหมค่ะ
สวัสดีค่ะ หากได้มีเพศสัมพันธ์ครั้งสุดท้ายไปเมื่อ 20 มี.ค. แล้วได้ตรวจหาการตั้งครรภ์ในวันที่ 4 เม.ย. ซึ่งผ่านมาประมาณ 2 สัปดาห์แล้ว หากตรวจได้อย่างถูกต้อง และพบขึ้นเพียง 1 ขีด (เมื่ออ่านผลที่ไม่เกิน 5 นาที) ก็แสดงว่าไม่ได้มีการตั้งครรภ์เกิดขึ้นค่ะ ส่วนการที่เมื่อตั้งทิ้งไว้นานเกิน 5 นาที แล้วพบขึ้น 2 ขีด ขีดที่ 2 ที่ปรากฏขึ้นมานั้น น่าจะเป็นขีดที่เกิดจากรอยระเหยของปัสสาวะ (evaporation lines) ได้ค่ะทั้งนี้ การอ่านผลหลังการทดสอบ ไม่ควรอ่านที่เกิน 5 นาที หากไม่แน่ใจ ก็อาจลองตรวจซ้ำดูอีกครั้ง หรือไปตรวจที่คลินิกหรือโรงพยาบาลค่ะหากยังตรวจไม่พบ การที่ประจำเดือนมาช้า ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น